
Etiamsi  ad  maiora  hodie,  Commilitones,  animos  vestros  attentos 
scio  esse  atque  erectos,  tamen  ne  haec  tenuia  quidem  vos  spreturos 
^  esse  confido,  quae  more  solito  e  rebus  ad  nostras  scholas  disciplinas- 
que  pertinentibus  hoc  loco  proferam. 

Circumspicienti  autem  mihi,  quanam  de  re  hac  occasione  data 
vobiscum  coUoquerer,  optimum  esse  videbatur  quaestionem  quandam, 
quam  nuper  in  lectionibus  meis  tetigi  potius  quam  ad  finem  per- 
duxi,  accuratius  tractare.  Agam  igitur  de  Ovidi  carminibus 
amatoriis  conaborque  ostendere  nos  paulo  certius  quam  adhuc 
factum  est,  quo  ordine  illa  sese  exceperint  quoque  tempore  scripta 
sint,  constituere  posse. 

Atque  iuvenalibus  annis  Ovidiam  coepisse  carmina  condere  ex 
ipsius  verbis  apparet  (Tr.  IV,  10,  57) 

Carmwa  ciim  primum  populo  iuvenalia  legi^ 

harha  reseda  mihi  hisve  semelve  fuit. 
Moverat  ingenimn  totam  cantata  p)er  iirhem  ^) 
nomine  non  rero  dicta  Corinna  mihi. 

Quod  autem  Schanz  ex  his  verbis  concludit  (Littg.  11  ^  p.  270): 
,Er  mag  circa  zweiundzwanzig  Jahre  alt  gewesen  sein,  als  er  mit 
seinen  Produkten  vor  die  Offentlichkeit  trat',  et  vos  paulo  aliter  de 
tempore  quo  barba  primo  resecetur  iudicare  puto  neque  ego  dubito 
quin  non  multo  postquam  liberiorem  togam  sumpserat  Ovidius  car- 
mina  sua  legere  coeperit  (ib.  v.  28—30).  Atque  Corinnam  a  se 
iam  tuni  cantatam  esse  Ovidius  ipse  testatur;  num  tamen  uUum  ex 
primis  illis  carminibus  in  editionem  Amorum  receperit  nescimus. 

Quando  autem  Amores  ediderit,  eo  intricatior  quaestio  est, 
quod  ex  epigrammate  praemisso  duas  ab  eo  editiones  confectas  esse 
cognovimus.  Cum  vero  magni  momenti  sit  scire  quaenam  carmina 
in  priore  quae  in  posteriore  faerint,  in  hanc  rem  nunc  prLmo  in- 
quiram  a  tertii  libri  primo  atque  ultimo  carmine  exorsus. 


1)  Alludit  ad  Am.  I,  3,  25 :   Nos  quoque  per  totum  pariter  cantabitnur  orbem. 

Primo  igitur  carmine  Ovidius  narrat  per  silvam  spatianti  sibi 
duas  mulieres  apparuisse,  Elegiam  atque  Tragoediam.  Atque  Tra- 
goediam  quidem  gravibus  verbis  se  hortatam  esse  ut  tandem  ali- 
quando  ludere  desineret  et  maius  opus  inciperet,  ab  Elegia  autem 
admonitum  quantum  ipsi  deberet,  se  a  Tragoedia  impetrasse  ut  exi- 
guum   sibi  tempus  concederet. 

Jlofa  dedit  veniam :  tenrri  propereiitnr  Amores, 
dum  vaeat:  a  tenjo  grandius  urguet  opus  (69.  70). 
Quod  carmen  cum  contemplamur,  statim  apparet  Ovidium  ar- 
gumentum  illud  notissimum  poetarum  elegiacorum,  quo  se  exiguos 
elegos,  non  magiium  opus  scribere  posse  confitentur,  ita  variasse, 
ut  fabulam  Herculis  in  bivio  tum  multum  in  scholis  et  philoso- 
phorum  et  rhetorum  iactatam  immutatam  ad  diversas  res  trans- 
latam  ^)  in  suum  usum  converteret.  Discrepat  autem  ea  quoque  in 
re  a  reliquis  poetis,  quod  maius  illud  tragoediae  opus  non  omnino 
abnuit  sed  mox  se  ad  illam  transiturum  esse  praedicat. 

Ultimo  vero  libri  tertii  carmine  Ovidius  postquam  secundum 
morem  poetarum  et  Graecorum  et  Romanorum  de  ipsius  genere 
et  vita  locutus  est  maximeque  ad  exemplar  elegiae  qua  Propertius 
monobiblon  suam  conclusit  liberius  vagatus  etiam  de  patria  non- 
nulla  rettulit  '^),  Veneri  et  Amori  vale  dicit :  Ut  enim  incipit 

1)  Qua  de  re  conferte  quae  iniper  loaiiues  Alpers  uoster  exposuit  in  disser- 
tatione  ,Herailes  iu  bivio'  Gottingae  1912. 

2)  Elegias    liaec   carmina   voco,     etsi    sine   dubio   AVilamowitz   in   praeclaro 
libro  Sappho  und  Simonides  p.  297  sqq.  recte    ea    cum   Nossidis    aIiorum(iue    i)oe- 
tarum  epigrammatis  in  tine  librorum    positis    contulit.     Ovidium  ccrte  epigramma- 
ticum  et  elegiacum  carminum  genus  probe  distinxisse  vel  ea  res  docet,  quod,  etsi 
sescenties  riiilodemi    aliorum(iue    epigrammata    in    usum    suum    convertit,    semper 
consulto    adstrictum    componendi    genus   solvit  atque  saepe  id  ipsum,    in  quo  epi- 
grammatis  ars  posita  erat,  acumcn  ultimi  disticlii,  sustulit  (velut  cf.  Philodemi  ep. 
V,  131  cum  lepida  narratione  quam  Ovidius  Am.  1,  5  inde  effecit).     Utrum  hoc  eo 
Tantum  consilio  fecit,  ut  Graecum  vinum  Romana  a^iua  diffunderet,  an,  sicut  Theo- 
(Titus    Philoxeni    dithyrambum    in    carmen    epicum    transtulit,    fiETd^aGLv  slg  mo 
yevog    sibi    proposuitV     Unum    epigramma  Ovidius  Amoribus    inseruit,    illud    dico 
qiiod  alteri  editioni  praetixit ;    quocum    conferas  illud  quod  in  prima  fronte  Meta- 
morphoseon  praeponendum  esse  Trist.  I,  7,  33.4  dicit.     Compara  hacc  epigrammata 
cum  rehquis  Amorum  carminibus,    etiam  cum  III,  15:    iam  intellegcs  Ovidium  di- 
versa  componendi  genera  adhil^ere  voluisse,  III,  15  secundum  poetae  consilium  non 
epigramma  esse  sed  elegiam.     Itaque  non  dubito  quiu  etiam  Properti  carmen  I,  22, 
cuius  ad  exemplar  suum  scripsit,  veram  elegiam,  carmen  ab  epigrammatis  ratione 
romotum  esse    putaverit.     Propertium    autem    ipsum  ut  non  aliter  de  suo  carmine 
ludicasse  putem  vel  ea  re  adducor,  (lUod  ne  ille  (^uidem  ullum  carmen  conscripsit 
quo  artiticiosam  Philodemei  vel  Callimachei   epigrammatis    compositionem   assequi 
hiuderet  (Dc  carminibus  I,  21.2  cf  etiam  nimc  quae  Leo  disputavit  Nachr.  Gott. 


/ 

Quaere  vovum  vatem^  tenerorum  mater  Amorum, 
sic  carmen  concludit: 

17  Corniger  increpuit  thyrso  graviore  Lijaeus, 
puJsandast  magnis  arca  maior  equis. 
Inhelles  elegi^  genialis  3Iusa,  valete, 
2)ost  mea  mansurum  fata  superstes  opus! 
Quibus  verbis  Ovidium  minime   indicare  se  iam  ad  Metamorplioses 
transire  velle,    ut  quidam  putaverunt  ^),    facile  vobis  persuadebitis, 
si    primum    tertii    libri    carmen   in    memoriam   revocaveritis.      Ut 
enim  prima  verba:    ,Quaere  novum  vatem,  tenerorum  nmter  Amorum^ 
respiciunt   ad  III,  1,69    ,teneri  properentur  Amores\   sic    v.  17.8    ad 
ea  verba  quae  Tragoedia  III,  1, 23  et  26  profatur  : 

tcmpus  erat  t  h  y  r  s  0  puJsutn  graviore  moveri. 

cessatum  satis  est ;  incipe  maius  opus ! 
materia  premis  ingenium ;  cane  facta  virorum ! 
,liaee  animo'  dices  ,area  facta  mco  est\ 
Itaque  carminibus  amatoriis  omissis  ad  Tragoediam  transiturum 
se  esse  dicit.    Quodsi  verba  eius  audimus,  Ovidius,  cum  III,  1  scri- 
bebat,    consilium  cepit  tragoediae    scribendae    sed    distulit,     atque 
elegiis  tertii  libri  demum  compositis  ad  propositum  revertit.     Sed 
neminem  dubitaturum  esse  puto  quin  eodem  tempore  quo    carmen 
ultimum  etiam  carmen   primum   conceperit,    hoc  autem   primo  libri 
loco   posuerit,    ut   aptum   libri  III  initium   haberet   animosque  le- 
gentium  ad  ea  quae  in  iine  libri  prolaturus  erat  praepararet. 


Ges.  1898).  Accedit  quod  Romanos  sibi  conscios  fuisse  elegiam  a  Gallo  Tibullo 
Propertio  Ovidio  excultam  proprium  genus  carminum  esse  a  reliquis  segregatum 
ex  Ovidi  Trist.  lY,  10,  51-54  intellegimus,  neque  apparet  qua  causa  commoti  aut 
Ovidius  aut  Propertius  ultima  carmina  secundum  aliud  genus  componere  voluerint. 
Propertius  igitur  non  minus  quam  Ovidius  inter  elegiacum  et  epigrammaticum 
componendi  genus  distinxisse  mihi  videtur.  De  CatuIIo  autem  atque  Graecis  sane 
inde  nihil  sequitur. 

Ea  quae  de  epigrammate  "MXog  6  XCog  protuleram  {XaQLtsg  Fr.  Leo  darge- 
bracht  p.  90)  Wilamowitz  in  libro  suo  p.  300  irapugnavit,  sed  summam  rei  mihi  non 
persuasit.  Nam  verba  alXog  6  Xcog,  cum  sequatur  ,ego  autem  qui  haec  scripsi 
Syracusanus  Tlieocritus  sum'  significare  ,ohx  6^r}QL^co\  non  ,Chius  a  me  diversus 
est'  ne  nunc  quidem  credere  possum.  Contra  libenter  confiteor  recte  me  a  Wila- 
mowitzio  (p.  239^)  vituperatum  esse,  quod  de  Phileta  scripsissem  (XdQLTEg  p.  111): 
,Die  Koer  haben  Philetas  dargestellt,  wie  er  unter  einer  alten  Platane  ein  Lied 
singt'.  Ubi  tamen  verbis  magis  quam  re  lapsus  eram.  Certe  ne  ego  quidem  um- 
quara  Coos  platanura  aeneara  effinxisse  cogitaverara.  Fateor  etiara  totara  inter- 
pretationem  versuum  Hermesianacteorura  (Athen.  598  e)  a  Wilaraowitzio  datam 
mihi  magis  nunc  probari  ea  quam  Kaibelii  interpunctionera  secutus  ipse  protuleram. 

1)  Yelut  Jacoby  Rh.  M.  LX,  71^ 

Librum  igitnr  tertium  Amorum  Ovidius  sic  concludit,  ut  nunc  se 
ad  novum  poeseos  geniis,  scilicet  ad  tragoediam  transire  velle  dicat. 
Sed  nunc  animum  advertite  ad  ea  quae  idem  II,  18, 13— le  dicit : 
Sceptra  tamen  snmpsi,  ruraque  tragoedia  nostra 

crevit,  et  hnic  operi  qmmlihct  apttis  eram : 
risit  Amor  pallamqne  nieam  pictosque  cothurnos 
sceptraque  irrivata  tam  cito  sumpta  manu. 
Quid  igitur?     Nonne  hic  iam  tragoediam  se  scripsisse  dicit  poeta, 
ad  quam  secundum   III,  15  transire  demum  vult?     Quod  eo  magis 
mirum  ^i^i,    quod  verba  .pallamque  meam  pictosquc  cothurnos'  aperte 
alludunt  ad  III,  1,  ubi  Tragoedia  palla  induta  venit  (12)  et  ,pictis 
innixa  cothurnis    dicitur  (31). 

^  Quomodo  res  expedienda  sit,  videtis  ipsi:  II,  18  post  III,  1  et  15 
scriptum  est.  Ergo  III,  15  finem  prioris  editionis  efFecit.  Quae 
cum  in  lucem  prodisset,  ad  tragoediam  scribendam  Ovidius  se  con- 
vertit.  Quamquam  autem  Medea  sua  multorum  plausum  tulerat, 
tamen  ad  Amores  rediit  et  cum  alia  carmina  tum  II,  18  scripsit, 
quod  alteri  editioni  inseruit.  Consulto  autem  Ovidius  illud  paen- 
ultimum  libri  alterius  carmen  esse  voluit.  Quamquam  enim,  cum 
de  vita  atque  arte  poetae  ageret,  facile  ultimum  libri  locum  sibi 
yindicare  poterat,  paulum  a  fine  remotum  est,  ne  discrepantia  quae 
inter  hoc  carmen  et  III,  15  intercedebat,  nimis  appareret. 

Priusquam  autem  de  ipso  hoc  carinine  II,  18  accuratius  agamus, 
libri  primi  ultimum  carmen  (I,  15)  tractemus. 
Incipit  carmen  hoc  modo : 

Quid  mihi^  Livor  edax,  ignavos  obicis  annos 

ingeniiquc  vocas  carmen  inertis  opuSy 
non  me  more  patrum,  dum  strcuua  sustinet  aetaSj 

praemia  inUitiac  pulccrulenta  scqui 
nec  me  verhosas  teges  ediscere  nec  7ne 

ingrato  vocem  prostituisse  foro? 
Mortalest  quod  qnaeris  opus  ;  miJii  fama  perennis 

quacritur,  in  tofo  scnipcr  ut  orhe  canar. 

Postquam  deinde  poetas  enumeravit,  qui  perennem  famam  assecuti 
essent,  sic  carmen  concludit: 

35    Vilia  mirctnr  vulgus ;  mihi  flavus  Apollo 

pocula  Casfalia  plcua  ministret  aqua, 
snstincamque  coma  metncnfcm  frigora  mi/rfum 

afqne  ita  soUicito  multus  amante  legar! 
Pascitnr  in  vivis  Liror,  post  fata  quiescit, 

cum  suus  cx  merito  cjuemqnc  fnctur  honos. 


i 

jEVr/o  ctiam  cum  me  supremus  adedcrit  ignis^ 
vivam  parsqne  mei  mnlta  superstes  erit. 

Ultima  verba  qui  legit,  quis  non  reminiscitur  Horatiani  versus 
,7wn  omnis  moriar  multaque  pars  mei  vitabit  Libitinam'?  Cui  autem 
non  omnino  apparet,  quanta  similitudo  intercedat  inter  Ovidi  carmen 
et  illud  Horatianum  III,  30,  quod  in  iine  prioris  editionis  odarum 
legitur?  ,Exegi  monumentum  ocre  pcrennins^  incipit  Horatius;  ^nior- 
talest  cjuod  quaeris  opns,  mihi  fama  perennis  qnaeritnr^  resonat  Ovidius. 
^Usque  ego  posiera  crescam  laude  recens,  duni  Capitolium  scandet  cum 
tacita  virgine  pontifex^  haec  Horatius,  vivet  Maconides,  Tenedos  dum 
stabit  ct  Ide^  sic  Ovidius  v.  9  incipit  totamque  poetarum  seriem 
simili  modo  annectit.  Utrum  verba  ,Livor  edax'  cum  scriberet 
Ovidius,  memoria  tenuerit  Horati  verba  ,imber  edax^  necne,  for- 
tasse  dubites.  Eo  maioris  autem  momenti  est,  quod  verbis  quibus 
Horatius  poema  concludit  ,et  mihi  Belphica  lauro  cinge  volens,  Mel- 
pomene,  comani'  Ovidi  verba  respondent  v.  35  sqq. :  ,mi]n  flavns  Apollo 
pocnla  Castalia  plena  ministret  acpua,  susti)ieamcjue  coma  nietuentem 
frigora  nujrtum,  afque  ita  soUicito  ninltus  amante  Icgar  P  Hinc  enim 
videmus,  quo  consilio  Ovidius  carmen  Horati  tam  accurate  imitatus 
sit,  ut  similitudo  neminem  fugere  posset.  Scilicet  ut  Horatius  glo- 
riatus  erat  se  principem  Aeolium  carmen  ad  Italos  deduxisse  mo- 
dos,  sic  Ovidius  se  carminibus  amatoriis  immortalitatem  adeptum 
esse  praedicat  dignumque  esse  qui  iuxta  Horatium  sedem  occupet  ^). 

Quodsi  Ovidius  hoc  carmine  legentes  ipse  ut  se  cum  Horatio 
comparent  invitat,  eo  magis  mirum  videri  potest  quod  inter  magnos 
poetas  Romanos  quos  in  versibus  19 — 30  enumerat  Horatius  deest, 
quamquam  alio  Ovidi  loco  (^Trist.  IV,  10,49)  de  eodem  legimus: 
^temiit  nostras  mmierosus  Horafins  aures\  Deest  etiam  alius  poeta, 
cuius  nomen  expectamus.  Nominat  enim  Ovidius  Gallum,  nominat 
TibuIIum ,  sed  praeterit  eum  quem  non  modo  Tr.  IV,  10, 53  sed 
etiam  in  Arte  III,  333  cum  his  duobus  elegiarum  poetis  laudat, 
Propertium,  quamquam  iure  sodalicii  ei  iunctus  erat  (Tr.  46). 

Quae  res,  si  consuetudinem  illonim  temporum  respicimus,  uno 
tantum  modo  explicari  potest:  Cum  Ovidius  c.  I,  15  componebat, 
Vergilius  ac  TibuIIus  iam  mortui  erant,  sed  vivebant  etiamtum  Pro- 
pertius  et  Horatius.  Itaque  Ovidius  hoc  carmen  ceite  ante  a.  8, 
quo  Horatius  mortuus  est,  scripsit.  Cum  vero  Propertius  non  ita 
multo  post  a,  15  mortuus  esse  videatur,  si  quidem  nullum  eius  car- 
men    novimus    quod    post    eum    annum    conditum    sit,    a   vero   vix 


1)  Yersus  39   ,Pascitur   in  vivis  Livor,  post  fata   q^iiiescif  eam   sententiam 
reddit,  quam  Horatius  ep.  II,  1,  21  expressit. 

aberrabimus,  si  carmen  I,  15  post  a.  19  quo  Vergilius   et  Tibullus 
mortui  sunt  et  ante  a.  10  scriptum  esse  dicemus. 

Simili    de  causa  etiam  III,  15   post  a.  19   conditum    esse    inde 
conicias  quod  ibi  legimus: 

Mantua   Vergilio  (jaHilft,   Veroua  Cafullo: 
PaeJiguae  dicar  gloria  geutis  ego. 
Gum  tamen  hic  certos  poetas  eligat,  non  omnes  elaros  poetas  enu- 
merare  in  animo  habeat,  de  hoc  carmine  firmiter  iudicare  non  ausim. 
Maxime  vero  dolendum   est   quod,    utrum  I,  15    iam    in    priore 
Amorum  editione  fuerit  an  in  posteriore  additum  sit,  ita  diiudicari 
non  potest,  ut  nihil  restet  dubii.    Fateor  tamen  haud  paucis  ratio- 
nibus    me    commoveri   ut    alteri    editioni    illud   tribuam.     Ut    enim 
non^  dicam  praeter  c.  III,  15,    quod   in   fine   prioris  editionis  fuisse 
novimus,    simile  carmen    certe   necessarium  non  fuisse,    summa   illa 
fiducia,  quam  in  c.  I,  15  prae  se  fert,  magis  poetam  decet  iam  ma- 
iorem  gloriam  adeptum.     Certe  ego  aegre   a  me  impetro  ut  putem 
poetam    inde   ab    initio   carmina    sic  disposuisse,    ut  in  primo  libro 
carminibus  amatoriis    se    immortalitatem  assecutum   esse  tantopere 
gloriaretur,    in   ultimo    totius    operis  carmine   de  isdem  carminibus 
multo  modestius  loqueretur  (20  2^ost  niea  mansHrum  fata  superstes  opus) 
atque    ad   maiora    se    tendere    fateretur.      Adde    quod    cum    primo 
carmina  ederet,    vix  causa  erat  cur  contra  Livorem  se  defenderet. 
Contra  posterioribus  temporibus    multos    sibi    invidisse    poeta   ipse 
testatur,  cum  in  Ilemediis  amoris  3G5sqq.,  ubi  quasi  summam  totius 
carminis  I,  15  repetit,  iterum  a  ,Livoris  edacis'  (389)  opprobriis  se 
defendit.     Accedit    denique    leviuscula    res.     In   c.  I,  15  Livori  re- 
spondet  frustra  sibi  immortalia  quaerenti  ignaviam  obici  quod  neque 
stipendia  faciat  neque  causas  dicat.    At  non  modo  I,  9,  41  ignavum 
ipse  se  nominat  sed  etiam  II,  18,  3  dicit  ,Nos,  Macer,  ignava\neris 
cessamus  in  umhra.    Quod  vix  fecisset,  si  iam  antea  ignaviae  crimen 
a  se  defendisset.     Quodsi  I,  15  post  11,  18,    quod  carmen  in  altera 
editione  additum  esse  siipra  cognovimus,  scriptum  est,  ipsum  quoque 
alteri  editiuni  tribuendum  esse  apparet. 

Eodem^  tempore  quo  I,  15  etiam  I,  2  scriptum  esse  videtur. 
Nam  versui  I,  15,  37  ,Sustineamque  coma  metuentem  frigora  niyrtum\ 
quem  ad  exemplar  versus  Horatiani  ,et  mihi  JDdphica  lauro  cinge 
volens,  Mejpomene,    comam'  scriptum  esse  supra  vidimus,    respondet 

I,    2,  29 

Cingere  Jitorea  flacentia  temjtora  myrto^ 
3Iusa,  per  uudenos  emoduJauda  pedes! 
Itaque  et  hoc  carmen  et  I,  1.  3,    quae  una  cum   eo  composita  esse 


/ 


\ 

apparet,  ut  initium  libri  efficiant '),  alteri  editioni  tribuerim.  Quae 
praeterea  in  hac  addita  sint,  nunc  non  quaero.  Unum  dico,  illud 
carmen  quod  I,  15  ipsum  antecedit  ad  alteram  editionem  potius 
referendum  esse,  cum  propter  Sygambram  v.  49  nominatam  post 
a.  16  ortum  esse  videatur. 

Quae  si  recte  disputata  sunt,  priorem  Amorum  editionem 
paulo  post  Vergili  mortem  prodisse  probabile  est,  altera  inter  a.  15 
et  10  secuta  est.  Inter  utramque  Medea  tragoedia  composita  est. 
Cum  autem  multi  etiam  Arteni  ante  alteram  Amorum  edi- 
tionem  aut  certe  eodem  fere  tempore  scriptam  esse  putent,  nunc 
accuratius  de  carmine  II,  18  agamus. 

,Carmen  ad  iratum  dum  tu  perducis  AchilJem,  nos,  Macer,  non 
nisi  ad  levia  amatoria  carmina  apti  sumus  (1—12).  Quamquam  co- 
natus  certe  sum  ad  maiora  transire  tragoediamque  scribere,  sed 
de  cothurnato  vate  triumjyliat  Amor  (13—18)'.  Haec  cum  legimus, 
iterum  Properti  carmen  Ovidio  obversatum  esse  cognoscimus.  Plane 
enim  eodem  modo  ille  I,  7  canit: 

Duyn  tibi  Cadmeae  dicuntur,  Pontice,  Thchae, 
nos,  ut  consuemus,  uostros  agitamus  amores. 
Quod  autem  ille  in  fine  carminis  sperat  etiam  epicum  poetam  ali- 
quando   cogniturum    esse    quantum   carmina    amatoria   valeant,    id 
Ovidius  solito  more  ita  variat,    ut    dicat   amicum    quoque   libenter 
amatorias  res  in  Iliadem  suam  intexere.     Ut  Propertius  igitur  sic 
etiam  Ovidius  amico  atque  legentibus   dicit   non   ad  epica  carmina 
sed  ad  amatoria  tantum  ingenium  suum  aptum  esse.    Discedit  qui- 
dem  a  Propertio  ea  in  re  quod  se  aliud  carminum  genus  temptasse 
commemorat.      Cum    tamen    frustra    se   illud   suscepisse   dicat,    eo 
magis  post  v.  18   eandem  sententiam  expectamus  quam  Propertius 
protulit,    sc.  ,ergo  id  unum   facio   quod   possum,    amatoria  carmina 
pango'.     Perglt  autem 

Quod  licet,  aut  artes  teneri  profitemur  Amoris 

—  ci  mihi,  j^yaeceptis  urgeor  ipse  meis  — 
aut  quod  PeneJopes  verhis  reddatur   UJixi 

scrihimus  et  Jacrimas,  PhijJJi  reJicta,  tuas  eqs. 
Non  mirum    est   quod   propter  primum  horum  versuum  plerumque 

1)  In  primo  carmine  poeta  contra  Amorem  pugnat  eiusque  telo  vulneratur, 
in  altero  haesisse  tenues  in  corde  sagittas  cum  sentiat,  manus  dat  seque  in  tri- 
umpho  ab  Amore  deduci  patitur.  In  tertio  a  deo  precatus,  ut  sibi  faveret,  iam 
puellam  amatam  exorare  studet,  cumque  antea  dixerit  (1,  19) 

fiec  mihi  materia  est  numeris  levioribus  apta, 
nunc  petit  (3,  19) : 

te  mihi  materiem  felicem  in  carmina  praehe. 

haec  verba  ita  accipiuntur,  ut  ad  Artem  suam  alludat  poeta.  Sed 
tum  me  compositionem  carminis  omnino  non  intellegere  fateor. 
Poeta  enim  cum  dicat  omissa  tragoedia  se  nunc  id  facere  quod 
solum  restet,  quomodo  id  ipsum  quod  nunc  facit  tacere  potest? 
Cur  de  duobus  aliis  operibas,  de  Arte  et  de  Epistulis,  dicit,  Amores 
quos  nunc  ipsum  scribit  neglegit?  Quod  eo  magis  mirum  est  quia 
et  ipsa  res  et  Properti  exemplar  ferebat,  ut  se  omnino  Amoris 
vatem  esse  diceret.  Neque  hoc  ubici  potest,  poetam  iam  antea  in 
vv.  6—10  Amores  commemorasse.  Minime  enim  ita  progreditur  ut 
dicat:  ,Primo  ego  Amores  scripsi,  tum  ad  tragoediam  me  converti; 
quod  quoniam  frustra  me  temptasse  perspexi,  nunc  Artem  et  Epi- 
stulas  condu',  sed  ut  v.  19  ita  iam  3.  4  praesenti  tempore  usus  plane 
ad  Properti  exemplar  exponit :  ,Tu  epica  carmina  pangis,  ego 
Amori  servio.  Ad  maiora  enim  quae  temptavi  aptum  me  non  esse 
mox  cognuvi,  itaque  nihil  facere  possum  nisi  ut  amatoria  carmina 
redintegrem.' 

Sed  nonne  in  v.  19  aperte  Ovidius  Artem  nominat?  At  primum 
interest  utrum  dicas  ,Artem  scribimus'  an  ,artcs  profitemnr  Amoris\ 
Ut  enim  apud  Ciceronem  (Tusc.  II,  12)  philosophi  nominantur 
^artem  vitae  professi'  \),  sic  ,artes  Amoris  professus'  unusquisque  dici 
potest  qui  Amori  servit  et  carmina  amatoria  pangit  ^).  Deinde 
vix  est  quod  commemorem  Leunem  nostrum  exposuisse  quam  saepe 
poetae  elegiaci  Romani  se  quasi  magistros  amoris  esse  voluerint 
(Plaut.  Forsch.-  p.  146).  Vehit  Tibullus  in  carmine  I,  4,  quo  vere 
artem  amatoriani  profitetur,  in  fine  haec  profert: 
75  Vos  me  celehrate  maijistrnm^ 

qtios  nialc  hahct  multa  callulas  arte  ptier 


Temptis  erit,  ctim  me  Veneris  praecepta  feretitem 

dcdticat  invemtm  sedtda  tttrba  sencm. 
Quodsi  addit 

Hea  hett  qiiam  Marathus  lento  mc  torqtict  amore ! 

Beficititit  artcs  dcfitcitintque  doU. 
Farce,  puer,  qtiacso,  ne  ttirpis  fiahtda  fiam, 

cum  mea  ridehtint  cana  magisteria, 

1)  Alia  exempla  invenies  in  Th.  1.  1.  II  6G8.  Brandtium  ad  haec  verha  ex- 
plicanda  nihil  adnotare  nisi  ,Zii  protitemur  vgl.  ars  II  039 :  nos  etiam  ceros  parce 
profUimur  amores\  quamquam  ille  versus  plane  aliam  rem  signiticet,  non  mirahitur 
quisquis  eius  commentarium  noverit.  Contra  non  male  Nemethy,  qui  omnino  recte 
de  hoc  loco  iudicat,  ad  Tihulli  I,  4,  77sqq.  nos  relegat,  uhi  poeta  se  comparat 
cum  iis  qui  iuris  civilis  scientiam  protitentur. 

2)  Contra  pluralem  numerum  ,Artes'  non  ohstare,  quominus  poetam  ad  Artem 
alUidere  putemus  concedendum  est,  cf.  Tr.  II,  345  al. 


» 

similem  querimoniam  in  alio  carmine  legimus,  ubi  item  se  Veneris 
praecepta  dedisse  commemorat,  I,  6,9.10: 

Ipse  miscr  doctd  qtto  posset  Itidere  pacto 
Custodes:  heii  lieu  minc  premor  arte  mea. 
Quae  verba  Ovidius  ipse  postea  in  Tristium  libro  altero  affert,  ut 
Augusto  se  non  unum  artem  amandi  docuisse  ostendat.     Postquam 
enim  hoc  non  modo  Gallum  sed  etiam  Tibullum  fecisse  v.  447  dixit, 
hoc  testimonium  addit: 

Fallere  custodes  idcm  doctdssc  fiatcttir 
seque  sua  miscrum  nunc  ait  arte  premi. 
Idem  vero  Tibulli  carmen  Ovidius  iam  cum  Amores  scribebat  non 
modo  noverat  sed  etiam  imitatus  est.  Tibullus  enim  in  illo  car- 
mine  argumentum  notissimum,  quo  poetae  puellam  suam  nimis  severe 
a  duro  viro  servari  queruntur,  iocose  ita  in  contrarium  vertit,  ut 
virum  incautum  melius  Deliam  servare  iubeat,  ne  cum  aliis  peccet. 
Sed  petulantius  etiam  Ovidius  rem  commutans  in  carmine  II,  19 
a  viro  stulto  petit  ut  melius  puellam  servet,  quo  ipse  maiorem 
voluptatem  capiat,  ov  yag  erotua  ^ovko^ai,  dUd  zo&Cj  Jtdv  ro  (fv- 
Xa666y.Evov  ^). 

Quin    autem   a  Tibulli   carmine   I,  6   hic  Ovidius  proficiscatur, 
non  dubitabis,  si  cum  Tib.  I,  6,  15.  6 

At  tu,  fiallacis  coniunx  incatde  piicllae, 
7ne  quoqtie  servato,  p^eccct  id  illa  nihil 
comparaveris  initium  carminis  Ovidiani: 

Si  tihi  non  opus  est  servata  -),  sttdte,  ptiella, 
at  mihi  fac  serves,  qtw  magis  ipse  velim. 
Cum  autem  etiam  aliis  locis  in  hoc  carmine  aperte  Tibullum  imitetur 
Ovidius  %  ne  illud  quidem  dubium  est  quin  Tibulli  versus  9.  10 
ipse  miser  docui  cpio  posset  ludere  pacto 
ctistodes:  hcu  heu  niinc  prcmor  a)te  mea 
Ovidio  in  memoria  haeserint,  cum  vv.  33.4  scripserit: 
si  qua  volct  rcgnare  diu,  dcltulat  amantem 
—  ei  mihi,  ne  monitis  torrjttear  ip)sc  meis!  — 


1)  Philodemus  AP.  XII,  173,  cf.  Ovidi  v.  3  4,  Quod  licet  ingratum  est:  quod 
non  licet,  acrius  urif.  P'erreus  est,  si  quis,  quod  sinit  alter,  amaf.  Parodiam  quara 
hic  in  verho  /erreus'  sentis,  lepide  etiam  in  w.  47  sqq.  persecutus  est. 

2)  cf.  etiam  Tihulli  v.  34:  tua  si  bona  nescis  servare ,  frustra  clavis  inest 
foribus  (Ovidi  v.  38  incipe  iam  prima  claudere  nocte  forem). 

3)  Tih.  V.  36  et  simulat  subito  condoluisse  caput  r\j  Ovidi  v.  11  sani  capitis 
mentita  dolores.  Tih.  32  instabat  tota  cui  tua  nocte  canis  rsj  Ov.  40  quid  latrent 
nocte  silente  canes.  Tih.  11  finffere  tum  didicit  causas  ut  sola  cubaret  r\j  Ov.  42 
cur  totiens  vacuo  secubet  ipsa  toro. 

Nunc  autem  iam  redeundnm  est  ad  II,  18,  a  quo  profecti  sumus. 
Cum  enim  in  lioc  carmine  quod  fortasse  non  sine  causa  ante  II,  19 
positum  est,  paene  eadem  verba  legamus  (19.  20): 

Quod  licet,  aut  artes  teneri  profifrmur  Amoris 
—  ei  mihi,  praeceptis  urgcor  ipse  meis!  — 
nonne  aperte  ad  versum  II,  19,  34  quem  secnndum  Tibullum  scripsit 
alludit  et  c.  II,  19  suas  artes  continere  indicat? 

Nec  tamen  si  cui  haec  coniectura  nimis  audax  vidcbitur,  nimis 
refragabor;  id  vero  nemini  iam  dubium  esse  puto,  quin  talia  car- 
mina  qualia  sunt  II.  19;  I,  4  al.  satis  causae  praebuerint,  curOvidius 
Tibullum  et  Propertium  ^)  secutus  artes  Amoris  se  profiteri  diceret. 
Cum  igitur  nullo  modo  cogamur  putare  poetam  hic  ad  x4.rtem 
alludere,  iJ  tenebimus  quod  tota  carminis  compositio  flagitat:  sc. 
Ovidium,  cum  maiora  scribere  non  possit.  se  Amores  ludere  dicere  ^). 
Quisquis  autem  Artem  cum  Amoribus  comparaverit.  permulta  qui- 
dem  carmina  ex  his  in  Artem  translata  videbit  (velut  bellus  ille 
mimus  111,2  in  Arte  I,  135  sqq.  redit^),  nullum  vero  locum  in- 
veniet,  ubi  in  Amoribus  ex  Arte  sua  hauriat.  Notissimo  autem 
illo  Artis  loco  (III,  341  sqq.),  ubi  Amores  et  Epistulas  nominat, 
etsi  propter  corruptelam  certi  nihil  concludi  potest^),  minime  quic- 
quam  obstat  quominus  bis  iam  Amores  edito.^  esse  putemus. 

Commemorat  autem  ut  in  Artis  hoc  loco  sic  iam  in  Amorum 
carmine  quod  tractavimus  Ovidius  se  praeter  Amores  etiam  Epi- 
stulas  amatorias  scribere.  Qua  de  re  nunc  dicendum  est.  Atque 
nominat  quidem  in  versibus  II,  18,  21-20  praeter  Sapphus  epistulam 
epp.  1.  2.  5.  11,  epistulam  lasoni  datam,  10.  4.  7.  Cum  autem  in 
nostra  editione  duae  epistuhie  legantur  ad  lasonem  scriptae,  Medeae 


1)  Invenies  eadem  hlandl  praecepta  Fropeiii  Tr.  II,  405. 

2)  Ad  ,aiies  teneri  profitemur  Amoris'  cf.  etiam  III,  1,  r,9  teneri  properentur 
Amores  III,   15,  1    Qiiaere  nocum  vatem,  tenerorum  mater  Amorum  al. 

3)  Unde  factum  est  ut  Ovidius  hoc  Artis  loco  proferret,  quae  ad  i^ropositam 
dispositionem  non  satis  quadrarent.  Sane  enim  concedendum  est  vv.  135—102  non 
tam  id  agi  quomodo  inveniatur  quod  amare  velis,  id  quod  in  vv.  41— 202  tractare 
sibi  proposuit,  quam  quomodo  amata  capiatur.  Cum  tamen  facile  explicetur  quo- 
modo  Ovidius  a  proposito  aberraverit,  minime  Tolkiehnium  sequar,  qui  hos  versus 
ante  525  transponendos  putat  (Festschritt  fiir  Friedlander  p.  433  sqq.  et  Neue 
Jahrb.  1903  p.  329—31.)  Omninoque  ille  mihi  nimis  saepe  in  Ovidi  dispositione 
haesisse  videtur.  Nam  ut  in  parvulis  rebus  sibi  constet,  ab  Ovidio  minime  est 
flagitandum. 

4)  Vulgata  lectione  ,deve  tribus  libris'  etsi  nihil  continet  quod  Ovidiura  non 
deceat  (cf.  Tr.  II,  245  neve  quibus  scribam  po-^-^is  dubitare  UbeUos,  quattuor  hos 
versus  e  tribus  unus  habet :) ,  niti  nolo  ut  editionem  trium  liljrorum  iara  pro- 
disse  probem. 

(12)  et  Hypsipylae  (6),  dubitari  non  posse  videtur  quin  ep.  6.  signi- 
ficare  voluerit  poeta,  siquidem  Sabinum  amicum  lasonem  Hypsipylae 
respondentem  fecisse  paulo  post  commemorat  (II,  18, 33).  Sed  mirum 
est  quod  Ovidius  hanc  epistulam  v.  23  indicat  verbis  ,et  quod  male 
gratus  lason  legaf.  Nam  Hjrpsipyle  etsi  in  ep.  6  se  ab  lasone  destitutam 
esse  queritur,  tamen  ingratum  animum  ei  non  obicit.  Contra  Medeae 
epistula  tamquam  ,i7igrati  actio  esf  (Sen.  rh.  contr.  13)  ^).  Nam  Medea 
ut  in  V.  23  sibi  quasi  demonstrandum  proponit  ingratum  lasonem 
essCj  cum  dicit 

,est  alicjua  ingrato  meritum  exprohrare  voluptas% 
sic  tota  epistula  non  tam  id  agit  ut  lason  ad  ipsam  redeat^)  sed 
ut  ei  asperrimis  verbis   quam  ingratus   sit  ostendat,   atque  summa 
acerbitate  in  fine  verbum  ipsum  repetit: 

lioc  ipsum,  ingratus  quod  potes  esse,  meumst  (208). 
Itaque  Ovidius,  cum  in  Amoribus  scriberet  ,quod  male  gratus  lason 
legat%  simul  etiam  Medeae  epistulam  (12)  memoria  tenuisse  mihi 
videtur  nec  fortasse  casui  tribuendum  est  quod  epistulam  lasoni 
missam  inter  ep.  11  et  10  commemoravit.  Perspicuum  praeterea 
est  ep.  6,  in  qua  totiens  ad  Medeae  fata  respicitur  et  tot  versus 
cum  ep.  12  ad  verbum  conspirant,  post  epistulam  Medeae  scriptam 
esse  %  Quod  si  verum  est,  evincitur  Ovidium  in  Am.  II,  18  non 
in  animo  habuisse  quasi  indicem  epistularum  omnium  a  se  scrip- 
tarum  legentibus  proponere.  Qua  falsa  opinione  nisus  non  modo 
Carolus  Lachmann  (KI.  Schriften  II  p.  65  sqq.)  omnes  epistulas  ab 

1)  Nec  tamen  controversiae  magis  quam  suasoriae  similem  esse  Ovidi  epi- 
stulam  dixerim,  praesertim  cum  omnino  Ovidium  poetam  non  rhetorem  esse  credam. 

2)  Etsi  enim  v.  187  sqq.  ad  supplices  preces  descendit,  tamen  cum  alibi  tum 
in  ultima  epistula,  cum  minime  speret  se  lasoni  persuasuram  esse,  ad  minas  a  pre- 
cibus  transit. 

3)  cf.  VI,  83.  84.  93  et  XII,  169.  70;  VI,  94  (moribus  et  forma)  et  XII,  179; 
VI,  95  et  XII,  175;  VI,  129  et  XII,  118;  VI,  133-138  et  XII,  111-114.  161. 
199.  201.     Imprimis  autem  argumentum  versuum  VI,  99—105 

Adde  quod  adscribi  factis  procerumque  tuisque 

se  facit  et  titulo  coniugis  uxor  obest; 
atque  aliquis  FeJiae  de  partibus  acta  vencnis 
imputat  et  populum  qui  sibi  credat  habet : 
,Non  haec  Aesonides  sed  Fhasias  Aeetine 
aurea  Phrixeae  terga  revellit  cvis' 
totum  ex  ep.  12  sumptum  est,  ubi  Medea  aureum  vellus  suam  dotem  esse  clamat 
(203)  atque  addit 

dos  mea  tu  sos2)es,  dos  est  mea  Graia  iuventus, 
cf.  109.  10 

jlammea  subduxi  medicato  lumina  somno 
et  tibi,  quae  raperes,  vellera  tuta  dedi. 

Ovidio  bic  non  nominatas  suspicionem  movere  statuit.  sed  etiam 
nuper  R.  Biirger  in  opusculo  de  Ovidi  carminum  amatoriorum  in- 
ventione  et  arte  Wulfenbiittel  1901  p.  38  epistulas  ab  Ovidio  non 
nominatas  nondum  scriptas  esse  contendit.  At  non  nonnulias  epi- 
stulas  inter  amicos  vulgatas  sed  editionem  Epistularum,  e  qua  non- 
nullas  tantum  enumeret,  bic  ab  Ovidio  respici  et  per  se  probabilius 
est,  praesertim  cum  Sabinus  iam  respondentium  virorum  epistulas 
finxisse  dicatur,  et  inde  concludi  potest  quod  Penelopae  et  Phyllidis 
epistulae,  ut  in  editione  nobis  servata  primum  locum  tenent,  sic 
etiam  ab  Ovidio  primae  nominantur  ^). 

Xihil  igitur  obstat  quominus  ep.  1—14  iam  tum  cum  Ovidius 
Am.  II.  18  scribebat  editas  fuisse  putemus.  Utrum  autem  Sapphus 
epistula  ab  Ovidio  scripta  eadem  sit  atque  ea  quam  nos  manibus 
tenemus,  nunc  non  quaeram^).  Contra  epistulae  IG— 21  quin  in 
ea  editione  non  fuerint,  dubium  mihi  non  videtur,  siquidem  Ovidius 
epistulas  virorum,  si  quas  iam  scripserat.  praeterire  nullo  modo 
poterat.  Quas  multo  post  scriptas  atque  alteri  Epistularum  edi- 
tioni  insertas  esse  alio  loco  probavi  (in  Hermae  huius  anni  p.  3sqq.). 
Quae  si  recte  disputata  sunt,  Epistulae  1—14  post  priorem. 
sed  ante  posteriorem  Amorum  editionem  in  lucem  prodierunt. 

Restat  ut  paucis  exponam  quomodo  iudicem  de  ratione  quae 
intercedit  inter  Ovidi  Epistulas  et  Properti  carmen  IV,  3,  quo 
mulier  Romana  marito  stipendia  facienti  epistulam  scribit.  Quo 
in  carmine  nomina  Arethusam  et  Lycotam  ficta  esse  apparet,  sed 
quin  certa  mulier  certo  viro  litteras  dare  fingatur,  imprimis  propter 
versus  7—10  {Te  modo  vldermif  iteratos  Bactra  per  ortns  cqs.)  dubi- 
tari  non  potest,  Non  igitur  assentior  Heinemanno  (Epistulae  ama- 
toriae  quomodo  cohaereant  cum  elegiis  Alexandrinis,  Argentorati 
1911  p.  34.  5),  qui  hanc  inter  Properti  et  Ovidi  epistulas  diiferen- 
tiam  intercedere  putat,  quod  ille  infinitam  hic  finitas  prosopopoeias 
scripserit.  Rectius  discrepantiam  eam  agnoscemus  quod  Propertius 
suae  aetatis  mulierem,  Ovidius  heroidas  scribentes  inducit.  Quam- 
quam  autem  Biirger  1.  1.  p.  33  non  sine  causa  monuisse  videtur  e 
rhetorum  exercitationibus,  qui  mj-thicas  personas  inducere  solebant, 
facilius  Ovidi  quam  Properti  formam  nasci  potuisse,  tamen  inde 
nondum  firmiter  stabilitur  Ovidium  priorem  epistulas  suas  scripsisse; 

1)  Rectissime  iudicat  Jacoby  Rh.  M.  LX,  IV. 

2)  Qua  de  re  nuper  Wilamowitz  egit  Sappho  et  Simonides  p.  ISsqq.  Cuius 
in  disputatione  scrupulum  mihi  id  tamen  movet  quod  p.  21  dicit  ,Sabiuus  lieB 
denn  auch  den  Phaon  in  seiner  Antwort,  die  er  dichtete,  den  hohnischen  Rat 
gei)en:  det  votam  Phoebo  lyram\  Nam  in  v.  34,  si  totum  lego  (det  votam  Phoebo 
Leshis  amata  lyram),  luditicationem  non  sentio. 

nec  plus  momenti  tribuam  ei  rei  quod  Ovidius  gloriatur  ignotum 
hoc  aliis  opus  se  novasse  (Art.  III,  346).  Eirmius  autem  argu- 
mentum  ex  ipsa  Arethusae  epistula  promi  posse  mihi  videtur.  Ibi 
enim  legimus: 

45  Romanis  ntinam,  patuissent  castra  paellis ! 
essem  fnilitiae  sarcina  fida  tuae, 
nec  me  tardarent  Scythiae  iuga,  cum  pater  altus 

astricto  in  gJaciem  frigore  nectit  aquas. 
Omnis  amor  magnus,  sed  aperto  in  coniuge  maior: 
50       hanc  Venus,  nt  vivat,  ventilat  ipsa  facem. 

Nam  mihi  quo,  Foenis  si  purpura  fulgeat  ostris^) 
crystaUusque  meas  ornet  aquosa  manns? 
Quibus   in   versibus    mihi  non  nimis  placere  fateor  imaginem  illam 
quam  adhibet  Arethusa  in  v.  46,  etsi  sarcinam  apte  e  sermone  mili- 
tari  sumptam  esse  non  nego.    Certe  elegantius  dicere  mihi  videtur 
Briseis  Ovidiana  (ep.  III,  68) : 

Si  tihi  iam,  reditusque  pJacent  patriique  penates. 
non  ego  sum  classi  sarcina  magna  tuae. 
Sed  hoc  leve.  Miri  autem  aliquid,  ni  fallor,  etiam  habet,  quod  in 
V.  49  Arethusa  suum  amorem  cum  meretricio  vel  illicito  amore 
comparat.  Quae  cogitatio  neque  propter  conexum  necessaria  est 
neque,  ^  si  recte  sapio,  ex  ingenio  castae  nuptae  facile  nascitur. 
lam  videamus  Ovidi  similem  locum,  quem  iam  Biirger  p.  39  cum 
Propertio  contulit.  Epistulam  XIII  enim  Laodamia  ita  incipit,  ut 
queratur  tam  cito  e  suo  amplexu  Protesilaum  abreptum  esse. 
Postquam  deinde  miseram  eam  horam  sibi  in  animum  revocavit 
qua  maritus  naves  solvit,  atque  animum  se  defecisse  cum  illum  non 
iam  videret  rettulit,  sic  pergit  (29): 

Ut  rediit  animiis,  pariter  rediere  dolores; 

pectora  legitimus  casta  momordit  amor. 

Nec  mihi  pecte^idos  cura  est  praehere  capillos 

nec  lihet  aiirata  corpora  veste  tegL 

Ut  igitur  Arethusa  sic  Laodamia  primo  legitimo  amore  se  uri  dicit, 

tum  vestem  cultam  se  non  curarr  addit.    Cum  autem  fortuito  fac- 

tum  esse,   ut   hae  cogitationes  apud  utrumque  se  exciperent,   credi 

vix  possit,    Ovidium   hic   a  Propertio   pendere   non  puto.     Nam  ea 

ipsa   res   quae  apud  Propertium   aliquid  oiFensionis  habebat,    apud 

Ovidium  ex  ipsa  fabula  nata  est.     Quid  enim  magis   est  secundum 

naturam  rerum  quam  quod  Laodamia,  quae  modo   taedas  nuptiales 

vidit    unumque     diem    coniugem    amplecti    potuit     (cf.    Euripidis 

1)  Sic  cum  Burgero  hunc  versum  scribo  (pro  si  N  habet  te,  rell.  tihi). 

Protesilaum  p.  563  N.),  ubi  se  recreavit,  maritam  se  esse  meminit 
coniugemqae,  cuius  casto  amore  flagret.  abesse  dolet?    Quod  autem 
iam   hoc  loco  facile  putabis  Ovidium  hanc  rem  ab  Euripide  sump- 
sisse,  id  alio  loco  certissimum  est.     Nam  quin  v.  149 — 152: 
Bam  tamen  arma  geres  diverso  miles  in  orhe, 

quae  referat  vultiis  est  mihi  ccra  tnos. 
IHi  hkuiditias,  illi  tibi  dehita  vcrha 
dicimus,  amplexus  accipit  illa  meos 
ad    ,simuJacrum    cereum    simile    Protesilai    coniugis\    quod   Euripidis 
Laodamia  secundum  Hjginum  fab.  103.  4  in  thalamo  habebat,  respi- 
ciant,  dubium  esse  non  potest.    (Qua  de  re  cf.  Maximilianum  Mayer 
Hermes  XX  p.  101—134).     Itaque   si   modo    ratio   intercedit  inter 
Ovidi  hunc  locum  et  Properti  versum  30 

si  qua  relicta  iacent,  osculor  arma  tua, 
id  quod  Biirger  putat  p.  43,  certe  Propertius  ab  Ovidio  pendet. 
Nec  tamen  ipse  aut  huic  rei  aut  reliquis  similitudinibus,  quas  ille 
inter  Arethusae  et  Laodamiae  epistulam  extare  putat,  multum  mo- 
menti  tribuam^).  De  initio  tantum  epistulae  Propertianae  aliquid 
addam.     Legimus  enim 

Hacc  AretJiusa  suo  mittit  mandata  Lycotae^ 

cum  totiens  ahsis,  si  potes  esse  meus, 
Si  qua  tamen  tihi  lecturo  pars  ohlita  derit, 

liaec  erit  e  lacrimis  facta  litura  meis, 
aut  si  qua  incerto  falJet  te  littera  tractu, 
signa  meae  dcxtrae  iam  morientis  erunt. 
Similia  initia  et  in  Ovidi  (ep.  3.  5.  11)  et  in  aliorum  epistulis  legi 
notum  est  (BUrger  p.  35).     Quomodo  autem  Arethusa  in  v.  6  ,iam 
morienteni  se  dicere  potuerit,  id  nemodum,  quantum  video,  demon- 
stravit.      Xunne    igitur    verisimile    est    Propertium    amici    iunioris 
epistulam  XI  ante  oculos  habuisse,  ubi  optime  quadrant,  quae  Ca- 
nace  iam  moritura  (post  primum  distichon  quod  excidisse  etiam  post 
Yahlenum  pro  certo  habeo)  de  se  scribit: 

Si  qua  tamen  caecis  errahunt  scripta  lituris, 

ohlitus  a  dominae  caede  liheUus  erit. 
Bextra  tenet  calamum,  strictum  tenet  altera  ferrumj 
et  iacet  in  gremio  charta  soluta  meo, 

1)  Conferri  possimt  etiam  ep.  XIII,  137.  8 

ipsa  suis  manibus  forti  nova  nupta  marito 
imponet  galeam  harharaque  arma  dalit 
cuin  Arethusae  verbis  (44.  5): 

Felix  Uippohjte!  nuda  tulit  arma  papiUa 
et  texit  (jalea  harbara  moUe  caput. 


* 

Quamobrem  Propertius,  etsi  in  universum  pulchrior  est  eius  epistula 
quam  Ovidianae,  tamen  his  mihi  ut  suam  epistulam  componeret 
impulsus  esse  videtur. 

Ad  tempora  autem  Epistularum  constituenda  inde  non  multum 
lucramur,  quia  quo  tempore  Arethusae  epistula  conscripta  sit,  licet 
V.   7  res   a.   16   gestas   spectare   videatur    (Dio  Cass.  LIV    19  6) 
parum  constat.  '       '    ^^ 

^  Artem  amatoriam  quoniam  post  alteram  Amorum  editionem 
scnptam  esse  lam  supra  ostendimus,  nunc  eo  transibo,  ut  de  eius 
compositione  nonnulla  dicam. 

Prooemium  huius  operis  Ovidius  quasi  parodiam  esse  carminum 
didacticorum  esse  voluit.  Cum  enim  illi  soleant  ApoIIinem  Musasque 
mvocare,  ipse  profitetur  v.  25 

Non  ego,  Phoehe,  datas  a  te  mihi  mentiar  artes 


Usus  opus  movet  hoc:  vati  parete  perito! 
Ne  tamen  legentes  de  hac  sua  peritia  dubitent,  ipse  eos  iocose  ad 
Amores  suos  revocat.  Ibi  enim  in  carmine  I,  2  (quod  carmen  una 
cum  I,  1  et  I,  3  compositum  esse,  ut  initium  alterius  editionis  effi- 
ceret,  supra  p.  9^  suspicatus  sum)  haesisse  Amoris  sagittas  in  pec- 
tore  suo  cum  sibi  conscius  sit,  tali  modo  victum  se  fatetur  (9  sqq.) : 
Cedimus  an  suhitum  luctando  accendimus  ignem? 

Cedamus!  leve  fit  quod  hene  fertur  onus: 
Vidi  ego  iactatas  mota  face  crescere  flammas 

et  vidi  nullo  concutiente  mori; 
Verhera  plura  ferunt,  quam  quos  iuvat  usus  aratri, 

detractant  prensi  dum  iuga  prima  hoves; 
Asper  equus  duris  contunditur  ora  lupatis, 

frena  minus  sentit,  quisquis  ad  arma  facit. 
Acrius  invitos  midtoque  ferocius  urget 

quam  qui  servitium  ferre  fatentur,  Amor. 
En  ego  confiteor:  tua  sum  nova  p)raeda,  Cupido; 
porrigimus  victas  ad  tua  iura  manus. 
In  Arte  vero  isdem  paene  verbis  utitur,  sed  rem  ita  convertit, 
ut  se  non  lam  puero  petulanti  atque  crudeli  servire,  sed  imperare 
glorietur  (I,  17sqq.);  ^ 

Aeacidae  Chiron,  ego  sum  praeceptor  Amoris, 

Saevus  uterque  puer,  natus  uterque  dea, 
sed  tamen  et  tauri  cervix  oneratur  aratro 

frenaque  magnanimi  dente  teruntur  equi, 
et  mihi  cedet  Amor,  quamvis  mea  vulneret  arcu 

2 


<l 


—    18    - 

pectora  iactafas  excutiatque  faces! 
Qiio  me  fixit  Amor,  quo  me  violetiiius  iissit, 
hoc  melior  facti  vulneris  ultor  ero. 
Sic  igitur  postquam  iocose   se    non  iam  partes  amatoris  agere 
qni  semper  submisse  adversus  Amorem  se   gerit,    sed   huius    prae- 
ceptorem  se  nunc  esse  ^)    professus  est,    his  verbis  quomodo  Artem 
suam  dispositurus  sit,  exponit  (35 — 8): 

Frlncipio,  quod  amare  velis,  reperire  Jahora, 

qui  nova  nunc  pnmum  miles  in  arma  venis! 
Proximus  huic  labor  est  i^lacitam  exorare  imellam; 
tertius,  ut  longo  tempore  durct  amor. 
Quam    dispositionem    in    universuni    accuratissime    servat    poeta  -). 
Postquam  enim  primam  partem  absolvit,    sic  I,  263 — 6  ad  alteram 
transit : 

Hactenus,  unde  lerjas  quod  ames,  uhi  retia  ponas, 

praecipit  hiparibus  vecta   Thaha  rotis. 
Nu7ic  tihij  quae  placnit  quas  sit  capienda  per  arteSj 
diccre  praccipuae  molior  artis  opus. 
Eodemque  modo  ubi  in  fine  libri  primi  alteram  partem  conclusit: 
Pars  superat  coepti  pars  est  exhausta  lahoris: 
hir  tencat  nostras  ancora  iacta  rates, 
libro  alteri  novum  prooemium  non  praefigit^),  sed  ad  tertiam  tantum 
partem   transitum   sibi   parat.      Monet  enim   iuvenem    qui    puellam 
exoravit  (11.  2): 

2son  satis  est  venisse  tihi  me  vate  puellam: 
arte  mea  captast,  arte  tenenda  meast. 
Postquam    deinde    toto    libro    altero    docuit  quomodo    amor  durare 
posset,  sic  V.  733  desinit : 

1)  Facile  aiitem,  si  prooemium  perleges,  cognosces  diias  sententias  hic  non  ita 
bene  misceri,  quarum  altera  est:  ,Ego  praecepta  amandi  do',  altera;  ,Ego  prae- 
ceptor  Amoris  sum  puerumque  petulantem  ulciscor'. 

2)  In  singulis  tamen  rebus  Ovidiura  non  sempcr  logicum  sententiarum  or- 
diuem  curasse  facile  concedo.  Qua  de  re  cf.  p.  12^.  Biirger  autem  quod  statuit 
(p.  70 — 72)  versus  1,  1 — 266  postea  demum  additos  esse,  tirmis  argumentis  non 
nititur  at(iue  recte  a  Tolkiehnio  impugnatus  est  (Neue  Jahrb.  1003  p.  332-),  prae- 
sertim  cum  ,inventio'  in  Arte  aptissime  primum  locum  teneat  (Zielinski  Philol.  64 
p.  16).  Id  unum  concedo  vv.  171 — 22S,  quos  Ovidium  scripsisse  apparet,  ut 
Augusto  blandiretur  invidiamque  carminis  depelleret,  tantoperc  a  versibus  praece- 
dentibus  et  sequentibus  distare  tamque  male  versus  228  et  229  cohaerere,  ut  si 
non  tota  haec  pars  at  certe  versus  177 — 228  postea  inserti  esse  videantur.  Cf. 
Hermae  huius  anni  p.  3  (ubi  tamen  per  errorem  non  171 — 228,  sed  164 — 228 
scripsi). 

3)  Id  quod  propter  errorem  moneo  quera  Engel  (de  antiquorum  epicorum  di- 
dacticorum  historicorum  prooemiis  Marpurgi  1010  p.  29)  commisit. 

Finis  adest  operi.     Palmam  date,  grata  iuventus, 
sertaque  odoratae  myrtea  ferte  comae! 
Tmn  ad  prooemium  operis  respiciens,  ubi  se  non  minus  quam  alios 
artem  docere   posse    dixerat,   nunc  se  promisso  stetisse   praedicat. 
Utque  ibi  coeperat  (5.  8) 

currihus  Automedon  lentisque  erat  aptus  habenis, 


Tijjhys  et  Automedon  dicar  Amoris  ego, 
sic  nunc  (737)  gloriatur; 

Quantus  erat  Calchas  extis,   Telamonius  armis, 

Automedon  curru,  tantus  amator  ego. 
Utque  ibi  (29)  iuvenes  monuerat:  vati  parete  perito!  sic  nunc  monet: 
3Ie  vatem  celehrate,  viri,  tnihi  dicite  laudes, 

cantetur  toto  nomen  in  orhe  mcum! 

Habemus  igitur  plenum  carmen  atque  rotundum.  Legimus 
enim  prooemium,  legimus  dispositionem,  quam  per  totam  tracta- 
tionem  poeta  accuratissime  servat  et  ad  finem  perducit,  legimus 
perorationem,  quae  sententiis  verbisque  prooemio  respondet;  neque 
deest  sollemnis  carminis  exitus,  quo  poeta  quasi  nomen  subscribit 
(743.  4) : 

Sed  quicumque  meo  supcrarit  Amazona  ferro, 
inscrihat  spoliis  ,Naso  magister  erat\ 

Sed  ecce,  post  haec  ipsa  verba  novum  apparet  exordium. 
Ecce,  rogant  tcnerae,  sihi  dem  praeccpta,  pucllae. 
Vos  eritis  chartae  proxima  cura  meae. 
Sequitur  igitur  tertius  liber,  qui  post  longum  prooemium  ad  exem- 
plar    prooemii  1.  I  scriptum   praecepta   puellis  data  exhibet  atque 
sic  concluditur: 

Lusus  hahet  finem.     Cycnis  dcscendere  tempus, 

duxeriint  collo  qui  inga  nostra  suo. 
Ut  quondam  iuvenes,  ita  nunc,  mea  turha,  puellae 
inscrihant  spoliis  ,Naso  magister  eraV. 
Hunc  autem  totum  librum  III  non  una  cum  prioribus  libris  animo 
conceptum  sed  Arte  ipsa  iam  confecta  additum  esse  tam  in  aperto 
est,   ut  mirer  quod  nemo   nisi  Sabbadini  (Riv.  di  fil.  XXIX  p.  16) 
hoc   animadvertit  vel  certe    pronuntiavit.     Ut  enim  in  totis   libris 
prioribus  nusquam  se  etiam  puellis  praecepta  daturum  esse  indicat^), 

1)  In  versu  II,  739  fortasse  illud  me  vatem  celebrate,  viri  iam  novum  con- 
silium  indicat. 

2* 

sic  et  in  prooemio  ')  et  in  dispositione  (cf.  imprimis  37  Proxinms 
Iviic  Jahor  est  placitam  exorare  piiellam)  iuvenes  solos  respicit,  de 
puellis  omnino  non  cogitat.  Accedit  quod,  cum  priores  libri  dispo- 
sitionem  propositam  in  universum  accurate  servent,  in  libro  tertio 
farrago  tantum  invenitur  praeceptorum  ordine  carentium,  quae 
maxima  ex  parte  e  prioribus  libris  satis,  ne  dicam  nimis  negle- 
genter  ad  puellas  translata  sunt  ^).  Appendicis  igitur  loco  liber 
III  ad  Artem  iam  confectam  additus  est. 

Hoc  autem  factum  esse  iam  antequam  R^medla  scriberet  certum 
est.  Quamquam  enim  commoditati  serviens  in  hoc  quoque  libro 
plerumque  iuvenum  tantum  rationem  habet,  tamen  non  modo  in 
prooemio  haec  praemittit  (49 — 51): 

Sed  quaecnmque  viris,  vohis  quoque  dicta,  piuTlae, 

credite!  diversis  partihiis  arma  damus, 
e  quihus  ad  vestros  siquid  non  pertinet  usus, 
attamen  exemplo  ntulta  ducere  potest, 
sed   etiam   nonnumquam  ad  Artis  1.  III  expressis    verbis    respicit. 
Yelut  in  hoc  monet  puellas  v.  209  sqq. : 

Non  tamen   expositas  mensa  deprendat  amator 

pyxidas:  ars  taciem  dissimulata  iuvat. 
Quem  non  offotdat  toto  faex  inlita  vultu, 

cum  fluit  in  tepidos  pondere  lapsa  sinus? 
Oesopa  quid  redolcnt  eqsF 
At    in    Remediis    hortatur    eum    qui    amorem    suum    sanari    velit 
(351  sqq.): 

Tu))i  quoque,  conpositis  cum  conlinit  ora  venenis, 
ad  dominae  vidtus  —  nec  pudor  ohstct  —  eas: 
Pyxidas  invcnies  et  rerum  mille  colores, 

ef  fluere  in  tepidos  oesopa  lapsa  sinus  eqs.  ^ 


1)  Certe  quisquis  versus  1  et  2  legit: 

Si  quis  in  hoc  artem  populo  non  novif  amandi, 

hoc  legat  et  lecto  carmine  doctus  ametl 
nonnisi  de  iuvenibus  cogitat.     Quodsi  in  versibus  31 — 4  testatur  se  non   matronis 
haec  scribere,  sed  concessam  Venerem  canere,  inde  concludi  non  potest  eum  etiam 
mulieribus    praecepta   dare,    sed  a  legendo    tantum  se  eas  prohibere   velle   tingit. 
Cf.  U,  599.  600. 

2)  Velut  III,  387  sqq.  breviter  complectitur  et  ad  mulieres  transfert  quae 
I,  67 — 170  docuerat.  III,  659  expressis  verbis  nos  ad  I,  739  sqq.  relegat.  Ne 
ultima  quidem  quae  ,pudet  doaiisse^  scribit,  quin  ad  librum  II  respiciat,  cf. 
III,  793.  4  cum  II,  727.  8.     Alia  ipsi  invenietis  multa. 

3)  Remedia  quoque  ita  composita  esse  ab  Ovidio,  ut  Artis  monita  inverteret, 
primo  obtutu  apparet.  Sed  insunt  etiam  praecepta  diversae  faciei.  Velut  ita  in- 
cipit  ut  moneat  non  statim  remedia    adbibenda    esse,    sed  tum,    ,ciim  sua  vuJnera 

Remedia  anno  fere  1  p.  Chr.  n.,  certe  ante  Maium  anni  2  scripta 
esse  inde  apparet  quod  poeta  C.  Caesarem  in  Orientis  terris  esse 
V.  155.  6  commemorat,  sed  nondum  pacem  factam  esse  scit  (cf. 
Hermae  huius  anni  p.  3).  In  Arte  autem  componenda  Ovidium  a. 
2  ante  Chr.  n.  occupatum  fuisse  ex  libri  I  versibus  177 — 222,  ubi 
eandem  C.  Caesaris  expeditionem  tum  ipsum  parari  dicit,  et 
171 — 176,  ubi  naumachiam  ab  Augusto  a.  2  datam  commemorat, 
intellegimus.  Quas  partes  etsi  fortasse  postea  demum  in  1.  .1  in- 
sertas  esse  supra  conclusimus  (p.  18^),  a  vero  non  aberrabimus,  si 
ultimis  a.  Chr.  n.  annis  Artis  1.  I  et  II  compositos  et  iam  ante 
annum  1.  p.  Chr.  n.  librum  tertium  annexum  esse  dicemus. 

Superest,  de  quo  quaeramus,  parvus  de  Medicamine  faciei 
libellus.  Quem  cum  non  integrum  ad  nos  pervenisse  constet,  primo 
de  condicione  atque  indole  partis  nobis  servatae  nonnulla  dicenda 
mihi  esse  videntur. 

Versibus  1 — 26  poeta  postquam  breviter  propositum  suum  in- 
dicavit,  puellas,  ne  cultum  aspernentur  sed  sui  saeculi  mores  se- 
quantur,  iocose  admonet,  praesertim  cum  viri  quoque  nunc  idem 
faciant.    Nam 

feminea  vestri  p)oIiuntur  lege  marifi, 

et  vix  ad  cultus  niipta  quod  addet  hahet  (25.  6). 
Sequitur  distichon,  quod  etsi  initio  corruptum  est,  tamen  hanc  sine 
dubio  sententiam  continet: 

Cui  (pro  M  rell.^  se  quaecpie  parent  ^)  quos  et  renentur  a)nores, 
refert;  munditia  cri))iina  nulla  merent. 


tangi  iam  sineV  animus  (125).  E  singulis  praeceptis  primum  est,  ut  is  qui  in 
amore  est  fugiat  otia  et  ad  studia  belli  vel  ruris  colendi  se  convertat  (135— 212); 
alterum  ut  locum  mutet  Romaque  discedat  (213  —  248).  Postea  (441 — 488)  Ovidius 
monet,  ut  alios  amores  quaerat  qui  uno  torquetur.  —  Vix  igitur  casui  tribuendum 
esse  videtur,  quod  Chrysippus  quoque  ^vetat  ad  recentis  quasi  tumores  animi  re- 
medium  adhihere'  (Cic.  Tu.  IV,  63)  et  quod  Cicero  in  Tusculanarum  libro  IV,  ubi 
Chrysippi  ^EQansvxLyi.6v  sequitur  (cf.  quae  exposui  in  Hermae  t.  XLI  p.  321  sqq.), 
praeter  alia  remedia  haec  amanti  adhibenda  esse  docet  (75) :  Ahducendus  etiam 
est  nonnunquam  ad  alia  studia  sollicitudines  curas  negotia,  loci  denique  mutatione 
tainquam  aegroti  non  convalescetites  saepe  curandus  est ;  etiam  novo  quidam  amore 
veterem  amorem  tamquam  clavo  clavum  eiciendum  putant.  Philosophorum  igitur 
^eQan^vti-AOvg  Ovidium  non  neglexisse,  cum  suum  scriberet,  verisimile  mihi  videtur. 
Utrum  vero  Chrysippi  librum  adierit  an  a  Cicerone  sua  mutuatus  sit,  non  diiudi- 
caverim. 

1)  Cf.  Prop.  II,  24,  47.  8 

Durast,  quae  multis  si)nulatum  fingit  amorem, 
et  se  plus  uni  si  qua  parare  potest, 
Cic.  p.  Milone  28  dum  se  nudier,  ut  fit,  co)tiparat. 

Quae  sententia  etsi  perfecta  est  neque  a  proposito  abhorret,  neque 
cum  antecedentibus  versibus  apte  cohaeret  neque  cum  iis  qui 
secuntur  certo  vinculo  conexa  est.  Exponit  enim  poeta  v.  29 — 34: 
naturam  ipsam  ferre,  ut  mulieres  formam  tueantur.  Haec  etsi  ad 
antecedentes  sententias  facile  annecti  posse  apparet,  praesertim  si 
talia  inserantur  ,non  autem  opus  est  vos  cohortari,  ut  formam 
tueamini;  nam  natura  ipsa  vos  impellit',  tamen  vix  nobis  persua- 
debimus  Ovidium  sine  transitu  sic  coepisse:  Mure  latent  fimfuntque 
comas'  (29)  ^).  Nec  multo  melius  adiungitur  proxima  pars  (35 — 42), 
qua  poeta  puellas  monet,  ne  magicis  artibus  magis  quam  cultui 
formae  confidant.     Quamquam  enim  in  versu  35 : 

Sic  potius  consurget  ''^)  amor  quam  fortibus  herhis^ 
quas  ma(/a  terrihili  suhsecat  arte  mauus, 
illud  ,Sic'  aliquo  modo  intellegi  posse  non  negem,  tamen  nisi  usque 
ad  V.  23  respiciemus  (sit  vohis  cura  ijlacendi)^   verba  ad   quae  refe- 
ratur  non  inveniemus. 

Facilius    tolerari    potest,    quod    in    v.  43    sine    transitu   poeta 
addit : 

Vrima  sit  in   vohis  mornm  tutda,  pucllae ; 
post  V.  50  autem  conexum  deesse    inter    omnes   constat,    cum  pro- 
oemium  iusto  fine  careat  subitoque  rem  ipsam  Ovidius  tractet: 

jDic  age,  cum  teneros  somnus  dnniserit  artuSj 
candida  quo  2^ossint  ora  )iitere  7nodoP 

Hordca  eqs. 
Quae  cum  ita  sint,  carmen  integrum  nos  non  tenere  apertum 
est.  Quominus  autem  cum  Schanzio  (Rh.  M.  XXXIX  p.  313)  aliisque 
folia  codicis  lae.<sa  vel  librariorum  neglegentiam  causam  fuisse 
cur  versus  exciderent  putemus.  illud  impedit,  quod  singulae  par- 
ticulae  quas  tractavimus,  etsi  inter  se  non  conectuntur.  ipsae  omnes 
certam  atque  plenam  sententiam  continent.  Itaque  potius  eo  de- 
ducor,  ut  nescioquem  virum  doctum  ex  prooemio  carminis  Ovidiani 
sententias,  quae  quidem  dignae  viderentur,  excerpsisse  atque  v.  51 
— 100  tamquam  specimen  tractationis  addidisse  putem.  Fieri  autem 
praeterea  potuisse,  ut  in  fine  libellus  librariorum  culpa  mutilaretur, 
concedo. 

Utut  autem  res  se  habet.  hunc  libellum  ante  Artis  1.  III  com- 
positum  esse  ex  huius  versibus  205.  6  discimus : 

£st  mihij  quo  dtxi  vestrac  medicamina  formae, 
parvus  sed  cura  (jrande  libellus  opus. 

1)  Itaque  Kunz  in  editione  libelli  Yindobonae  1881  versus  27.  8  delevit. 

2)  sic  recte  Kunz  et  Schenkl.     )ws  urget  M  rell. 

Num    autem    etiam    ante  Artis   I.  I  et  II  scriptus    sit,    ut   vulgo 

putant,  secundum  ea  quae  antea  exposuimus  adhuc  quaerendum  est. 

Ac  primum    quidem   velim  conferatis  Medicaminum   versus  31 — 4: 

Est  etiam  placuisse  sibi  quaecmnque  ^)  voluptas: 

virginibus  cordl  grataqne  forma  suast. 
Laudatas  homini  volucris  lunonia  pennas 
explicat^  et  forma  muta  superbit  avis 
cum  Artis  1.  I,  623.  4  et  626.  7 : 

Delectant  etiam  castas  praeconia  formae: 

virginihus  curae  grataque  forma  suast  .  .  . 
Laudatas  ostendit  avis  lunonia  pennas: 
si  tacitus  spectes,  illa  recondit  opes. 
Cum  enim  libello  de  Medicamine  id  tantum  Ovidius  ostendere  velit 
naturam  ferre  ut  mulieres  formam  colant,    eum   pavonis   laudatae 
exemplum  non  nimis  feliciter  ex  Arte  repetivisse  apparet. 

Quae  tum  in  libello  de  Medicamine  secuntur  monita,  ne  puellae 
magicis  herbis  confidant  (35 — 42),  similiter  Ovidius  profert  in  Artis 
libro  altero,  ubi  tractatio  sic  incipit  (99—103): 

Fallitur,  Haemonias  si  cjuis  decurrit  ad  artes 

datque  quod  a  teneri  fronte  revellit  equi ; 
non  facient,  ut  vivat  amor,  Medeides  herhae 
wixtaque  cum  magicis  nuenia  Marsa  sonis. 
Sed  maioris  momenti  est,  quod  ibi  aptissime  aliam  sententiam  addit 
his  versibus: 

111   Ut  dominam  teneas  nec  te  mirere  relictumj 
ingenii  dotes  corporis  adde  bonis! 
Forma  hoyium  fragilest,  quantumque  accedit  ad  annos, 

fit  minor  et  spatio  carpitur  ipsa  suo  ... 
Et  tibi  iam  venient  cani,  formose,  capillij 

iam  venient  rugae,  quae  tibi  corpus  arent. 
lam  molirc  aniynumj  qui  duret,  et  adstrue  formae; 
soJus  ad  extremos  p)ermanet  ille  rogos. 
Hinc  enim  videmus    qui   factum    sit,    ut   in   libello  de  Medicamine 
poeta  inde  a  v.  43  haec  ad  monita  sua  adderet: 

Frima  sit  in  vobis  morum  tutela,  puellae! 

Lngenio  facies  conciliante  placet. 
Certus  amor  morumst:  formam  popuJabitur  aetaSj 

et  placitus  rugis  vuJtus  aratus  erit; 
tempus  critj  quo  vos  specuJuyn  vidisse  pigebitj 
et  veniet  rugis  aJtera  causa  doJor. 


1)  Utrum  recte  haec  tradita  sint  necne,  dubito. 

Sufficit  et  longum  probitas  perchirat  in  aevum, 
perque  suos  annos  hinc  hene  pendet  amor. 
Nam  hic  qaoque  Artis  locum  prius  excogitatum  esse  declarat  in- 
primis  ultimum  distichon,  quia  verba  ,animus  qui  duret\  quibus  in 
libello  de  Medicamine  respondent  ,longum  prohiias  perdurat  in  aevum' 
(49),  in  Arte  sola  suum  acumen  liabent,  siquidem  indicant  tertiam 
dispositionis  partem  incohari,  qua  poeta  id  agat,  td  longo  tempore 
duret  amor  (I,  38).  Ut  igitur  in  Artis  libro  tertio,  sic  in  libello  de 
Medicamine  faciei  ea  quae  antea  iuvenibus  dixerat,  in  puellas  trans- 
tulit.  Contra  in  Artis  libro  111  ab  huius  libelli  sententiis  exor- 
dium  sumpsit.     Xam  ut  hic  incipit  (3.4): 

Cultus  Jnmum  sterdem  Cerialia  pendere  iussit 
munera;  mordaces  interiere  ruhi, 
sic  in  Arte  legimus  III,  101 

Ordior  a  cultu,     Cultis  hene  Liher  ah  uvis 
provenit,  et  culfo  stat  scgcs  alta  solo. 
Atque,  ut  alia  taceam,  sicut  in  libello  de  Medicamine  puellas  monet, 
ne  rusticitatem  matronarum  imitentur,  quae  Tatio  sub  rege  fuerunt, 
sed  sui  saeculi  moribus  obsequantur  (11  sqq.),    sic  in  Arte  Ovidius 
haec  scribit  (III,   121): 

Fnsca  iuvent  alios:  ego  nie  nunv  denique  natum 

gratulor]  haec  aetas  morihus  apta  meiSj 
non  cfuia  nunc  terrae  hntum  snhducitur  aururn 

lectaque  diverso  litorr  conclia  venit, 
nec  quia  decrcscunt  effosso  marmorc  montes 

nec  quia  caerideae  mole  fugantur  aquac^): 
sed  quia  cidtus  adcst  nec  nostros  mayisU  in  annos 
rusticitas,  priscis  illa  superstes  avis. 
Hunc  locum  quin  totum  exscriberem,  etsi  propter  propositum  meum 
necessarium  fortasse  non  erat,  non  me  retinui.     Cum  enim  totiens 
in   disputatione    mea    ostendissem,     quantopere    Ovidius    et   aliena 
carmina  imitatus  esset   et   sua   ipse  verba   iterasset,    aequum  esse 
videbatur  unum  saltem  locum  commemorare,  ubi  ille  tritas  elegia- 
corum  poetarum  vias,    qui   sibi  vix  satisfaciunt  in  simplicitate  an- 
tiquitatis  laudanda,   consulto  deserens  suo  tantum  ingenio  ducitur. 
Xec  puto  dubitabitis  quin  poeta  verius,  quae  culti  illius  aetatis  ho- 
mines  sentirent,    expresserit  quam  omnes   et   rhetorum  et  philoso- 
phorum  declamationes  de  luxuria  saeculi  decantatae. 


1)  Nonne  vobis  in  mentem  venit  Horati  versuum: 
Contracta  pisces  aeqiiora  sentinnt 
iactis  ui  altum  molibus  (c.  III,  1,33)? 

Sed  iam  in  eo  est,  ut  calculos  totins  disputationis  subdncamus. 
Ovidi  ergo  carmina  amatoria  hoc  ordine  conscripta  sunt:  Primo 
Amorum  editio  prior,  quae  ex  quinque  libris  constabat,  paulo  post 
a.  19  in  lucem  prodisse  videtur.  Secutae  sunt  Medea  tragoedia  et 
Epistulae  1—14  (vel  15).  Non  multo  post,  certe  ante  Properti 
mortem,  poeta  Amores  iterum  edidit  atque  in  tres  libros  coartavit. 
Ultimis  ante  Christum  natum  annis  Artem  amatoriam  conscripsit 
iuvenum  in  usum,  duos  libros  complexam.  Ne  vero  puellae  neg- 
lectas  se  quererentur,  primum  libellum  de  Medicamine  faciei 
emisit;  quam  rem  cum  propter  materiae  sterilitatem  ac  siccitatem 
non  nimis  prospere  sibi  cessisse  ipse  sensisset,  etiam  Amazonibus 
arma  dare  constituit  Artique  tertium  librum  addidit.  Agmen 
clausit  d^SQaTCBvTix^g  ille  cui  Remedia  amoris  inscripsit,  anno  post 
Chr.  fere  primo  conscriptus.  Sed  postea  dum  in  Metamorphoseon 
libris  XI.  XII  condendis  occupatus  est,  ad  amatoria  carmina  re- 
vertit  atque  Epistulas  16-21  prioribus  addidit  (cf.  Hermae  t. 
XLVIII  p.  9). 

